
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  22ης/26 Συνεδρίασης 

ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 181/2026
Στη Λευκάδα σήμερα στις 12 του μηνός Οκτωβρίου, του έτους 2026, ημέρα Δευτέρα και ώρα 16:00, ήρθε σε  δημόσια, δια ζώσης, μικτή τακτική συνεδρίαση το Δημοτικό Συμβούλιο Λευκάδας,   σύμφωνα με τις δ/ξεις των άρθρων 117 έως και 134 του Ν.5314/2026  και την υπ΄ αριθ. 66/2025 απόφαση Δ.Σ. ύστερα από την με αρ. πρωτ. 27274/08.10.2026 πρόσκληση του Προέδρου του, η οποία επιδόθηκε και δημοσιεύθηκε νόμιμα.   

Ο Δήμαρχος Δρ. Ξενοφών Ν. Βεργίνης, προσκλήθηκε νόμιμα και παρίσταται στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα 

είκοσι δύο (22)  μέλη, ο Πρόεδρος κήρυξε την έναρξη της Συνεδρίασης.
ΠΑΡΑΤΗΡΗΣΕΙΣ:

Πριν την συζήτηση του 3ου θέματος προσήλθε ο Δ.Σ. Αρματάς Γεράσιμος και αποχώρησαν οι Δ.Σ. Καραγιάννης Αθανάσιος,Λάζαρης Νικόλαος, Λύγδας Σπυρίδων, Δρακονταειδής Κων/νος, Θερμός Ευάγγελος, Βερροιώτης Ευάγγελος και Βεροιώτης Αλέξανδρος.
Πριν την συζήτηση του 4ου θέματος προσήλθε ο Δ.Σ. Λύγδας Σπυρίδων.

Πριν την συζήτηση του 5ου θέματος αποχώρησε ο Δ.Σ. Αρματάς Γεράσιμος και προσήλθε ο Δ.Σ. Καραγιάννης Αθανάσιος. 
 ΘΕΜΑ 1ο: Τροποποίηση του Οργανισμού Εσωτερικής Υπηρεσίας (Ο.Ε.Υ.) του Δήμου Λευκάδας  (ΦΕΚ 732/τ.Β΄/13.3.2012) για τη σύσταση οργανικών Θέσεων τακτικού προσωπικού στους δημοτικούς Παιδικούς, Βρεφικούς και Βρεφονηπιακούς Σταθμούς, κατ΄ εφαρμογή των άρθρων 759 – 768 του ν. 5314/2026 (ΦΕΚ 103 Α΄) «Κώδικας Τοπικής Αυτοδιοίκησης»

                                                                          Εισηγητές: Δρ. Ξενοφών Ν. Βεργίνης, Δήμαρχος.

                                                                                            Στραγαλινού Νίκη Δ/ντρια Διοικ. Υπηρεσιών

Ο Πρόεδρος του Δημ. Συμβουλίου, κ. Ευστάθιος Σκλαβενίτης, έδωσε τον λόγο στην κ.Στραγαλινού , ο οποίος ως εισηγητής του θέματος, έθεσε υπόψη των μελών του Δ.Σ. τα εξής:
Θέτουμε υπόψη των μελών του Δημοτικού Συμβουλίου τα ακόλουθα:
                                                           Εισήγηση
Σύμφωνα με τις δ/ξεις του άρθρου 120 του Ν. 5314/2026 (ΦΕΚ 103/τ.Α΄/29-06-2026) «Κώδικας Τοπικής Αυτοδιοίκησης» το Δημοτικό Συμβούλιο αποφασίζει για όλα τα θέματα που αφορούν στο Δήμο.

Σύμφωνα με τις δ/ξεις του άρθρου 138 του Ν. 5314/26, η Δημοτική Επιτροπή εισηγείται στο Δημοτικό Συμβούλιο μεταξύ άλλων και το Σχέδιο του Οργανισμού Εσωτερικής Υπηρεσίας, καθώς και τις τροποποιήσεις αυτού.

Με την υπ. αριθμ. 366/2026 Απόφαση της Δημοτικής Επιτροπής εγκρίθηκε η τροποποίηση του Οργανισμού Εσωτερικής Υπηρεσίας του Δήμου Λευκάδας, ως ακολούθως: 

«….Α. Έχοντας υπόψη: 

1. Τις διατάξεις του ν. 3584/2007 (ΦΕΚ 143/τ.Α’/28.06.2007) «Κώδικας Κατάστασης Δημοτικών και Κοινοτικών Υπαλλήλων», και ιδίως το άρθρο 2 (περί έννοιας όρων) και το άρθρο 10 (περί Οργανισμών Εσωτερικής Υπηρεσίας και συγκρότησης υπηρεσιών). 

2. Τις διατάξεις του ν. 3852/2010 (ΦΕΚ 87/τ.Α΄/07.06.2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», όπως ισχύει.

3. Την υπ' αρ. 41087/2017 κοινή απόφαση των Υπουργών Εσωτερικών και Εργασίας, Κοινωνικής Ασφάλισης και Αλληλεγγύης «Πρότυπος Κανονισμός Λειτουργίας Δημοτικών Παιδικών και Βρεφονηπιακών Σταθμών» (ΦΕΚ 4249/τ.Β’/05.12.2017). 

4. Το Π.Δ. 99/2017 (ΦΕΚ 141/τ.Α΄/28.09.2017) «Καθορισμός προϋποθέσεων αδειοδότησης και λειτουργίας των παιδικών και βρεφονηπιακών σταθμών που λειτουργούν εντός νομικών προσώπων των δήμων ή υπηρεσιών των δήμων», όπως ισχύει, καθώς και τη σχετική άδεια/βεβαίωση λειτουργίας των δημοτικών Παιδικών & Βρεφονηπιακών Σταθμών του Δήμου μας. 

5. Τον ισχύοντα Οργανισμό Εσωτερικής Υπηρεσίας (Ο.Ε.Υ.) του Δήμου Λευκάδας (ΦΕΚ 732/τ.Β΄/13.03.2012, όπως τροποποιήθηκε και ισχύει). 

6. Τις διατάξεις του ν. 5314/2026 (ΦΕΚ 103/τ.Α΄/29-06-2026) «Κώδικας Τοπικής Αυτοδιοίκησης» και ειδικότερα το Μέρος Γ΄ «Καθιέρωση πλαισίου προσλήψεων προσωπικού δημοτικών παιδικών, βρεφικών και βρεφονηπιακών σταθμών» (άρθρα 757–768), του Βιβλίου Έκτου του οποίου περιλαμβάνεται σειρά διατάξεων, με τις οποίες θεσπίζεται ειδικό πάγιο σύστημα προσλήψεων του παιδαγωγικού και λοιπού προσωπικού, όλων των κατηγοριών, κλάδων και ειδικοτήτων, για τη στελέχωση των παιδικών, βρεφικών και βρεφονηπιακών σταθμών των Ο.Τ.Α. α΄ βαθμού κατά την έννοια του άρθρου 2 του Κώδικα Κατάστασης Δημοτικών και Κοινοτικών Υπαλλήλων (ν. 3584/2007, Α΄ 143), και ιδίως: 

· Το άρθρο 757 και το άρθρο 758 περί καθιέρωσης ενιαίου πλαισίου στελέχωσης με τακτικό προσωπικό των δημοτικών παιδικών, βρεφικών και βρεφονηπιακών σταθμών. 

· Το άρθρο 759 (Σύσταση θέσεων τακτικού προσωπικού), σύμφωνα με το οποίο οι Ο.Τ.Α. α΄ βαθμού στους οποίους λειτουργούν βρεφικοί, παιδικοί και βρεφονηπιακοί σταθμοί δύνανται, μέχρι τις 30 Σεπτεμβρίου 2026, να υποβάλουν προς έγκριση στην οικεία Αποκεντρωμένη Διοίκηση αποφάσεις τροποποίησης του Ο.Ε.Υ. τους, για τη σύσταση θέσεων τακτικού προσωπικού κατηγοριών, κλάδων και ειδικοτήτων που υπάγονται στην υπ' αρ. 41087/2017 Κ.Υ.Α., με τη διαδικασία του άρθρου 10 του ν. 3584/2007, χωρίς να απαιτείται γνώμη του οικείου Υπηρεσιακού Συμβουλίου. 

· Το άρθρο 760 έως 764 περί διαδικασίας επιλογής προσωπικού με σειρά προτεραιότητας μέσω ηλεκτρονικού καταλόγου του Α.Σ.Ε.Π. και κάλυψης παροδικών αναγκών. 

· Το άρθρο 765 περί προθεσμίας προσαρμογής των δημοτικών σταθμών στο Π.Δ. 99/2017. 

· Το άρθρο 767, κατά το οποίο ως προθεσμία υποβολής αιτημάτων προγραμματισμού προσλήψεων, άρθρο 762 ορίζεται η 30ή Νοεμβρίου 2026. 

· Το άρθρο 768 (Τελική διάταξη) περί δυνατότητας σύστασης επιπλέον θέσεων τακτικού προσωπικού, ισάριθμων με το απασχολούμενο κατά την έναρξη ισχύος του νόμου προσωπικό Ι.Δ.Ο.Χ., σε κλάδους/ειδικότητες που δεν καλύπτονται από την υπ' αρ. 41087/2017 Κ.Υ.Α. (ιδίως κλάδου Διοικητικού/Οικονομικού). 

7. Το υπ. αριθμ. 24389/8.9.2026 έγγραφο του Τμήματος Τοπικής Αυτοδιοίκησης και Νομικών Προσώπων της Διεύθυνσης Εσωτερικής Λειτουργίας της Αποκεντρωμένης Διοίκησης Πελοποννήσου, Δυτικής Ελλάδας & Ιονίου, με θέμα: “Παροχή οδηγιών για την εφαρμογή του νέου πλαισίου προσλήψεων τακτικού προσωπικού των δημοτικών παιδικών, βρεφικών και βρεφονηπιακών σταθμών». 

8. Tην υπ’ αριθμ. πρωτ. 43691 εγκύκλιο του Υπουργείου Εσωτερικών με θέμα: “Παροχή οδηγιών για την εφαρμογή του νέου πλαισίου προσλήψεων τακτικού προσωπικού των δημοτικών παιδικών, βρεφικών και βρεφονηπιακών σταθμών” (ΑΔΑ: 6ΜΨ546ΜΤΛ6-0Κ0) 

9. Την ανάγκη διασφάλισης της απρόσκοπτης, συνεχούς και σταθερής λειτουργίας των παιδικών/βρεφονηπιακών σταθμών του Δήμου, οι οποίοι μέχρι σήμερα στελεχώνονται σε σημαντικό βαθμό με προσωπικό Ιδιωτικού Δικαίου Ορισμένου Χρόνου (Ι.Δ.Ο.Χ.), απασχολούμενο στο πλαίσιο της συγχρηματοδοτούμενης Δράσης «Προώθηση και υποστήριξη παιδιών για την ένταξή τους στην προσχολική εκπαίδευση…», η οποία διαδέχθηκε τη Δράση «Εναρμόνιση Οικογενειακής και Επαγγελματικής Ζωής» και υλοποιείται με τη διαχειριστική υποστήριξη της Ελληνικής Εταιρείας Τοπικής Ανάπτυξης και Αυτοδιοίκησης (Ε.Ε.Τ.Α.Α. Α.Ε.). 

ΝΟΜΙΚΟ ΠΛΑΙΣΙΟ 
1. Νέο Πλαίσιο Προσλήψεων (ν. 5314/2026): Με τις διατάξεις του άρθρου 378 του νέου Κώδικα Τοπικής Αυτοδιοίκησης θεσπίστηκε το νέο εθνικό σύστημα μόνιμων προσλήψεων για την πλήρη στελέχωση των δημοτικών παιδικών σταθμών της χώρας. 

2. Δεσμευτική Προθεσμία (Εγκύκλιος 43691/04-08-2026): Σύμφωνα με την υπ' αριθμ. 43691/04-08-2026 κατεπείγουσα εγκύκλιο του Υπουργείου Εσωτερικών, ορίζεται αποκλειστική προθεσμία έως την 30ή Σεπτεμβρίου 2026 για την υποβολή των σχετικών τροποποιήσεων ΟΕΥ στις αρμόδιες Αποκεντρωμένες Διοικήσεις, ώστε ο Δήμος να συμπεριληφθεί στον προγραμματισμό προσλήψεων μέσω ΑΣΕΠ. 

Η ως άνω εγκύκλιος αναφέρει τα κάτωθι: 

Α.Οι φορείς τοπικής αυτοδιοίκησης που εμπίπτουν στο πεδίο εφαρμογής των διατάξεων, δύνανται, έως τις 30 Σεπτεμβρίου 2026, να υποβάλουν προς έγκριση στην οικεία Αποκεντρωμένη Διοίκηση, αποφάσεις Δημοτικού ή Διοικητικού Συμβουλίου, περί τροποποίησης του Οργανισμού Εσωτερικής Υπηρεσίας / Εσωτερικού Κανονισμού Υπηρεσιών, για τη σύσταση θέσεων τακτικού προσωπικού των κατηγοριών, κλάδων και ειδικοτήτων που προβλέπονται στην υπ' αρ. 41087/2017 κοινή απόφαση των Υπουργών Εσωτερικών, Εργασίας, Κοινωνικής Ασφάλισης και Αλληλεγγύης «Πρότυπος Κανονισμός Λειτουργίας Δημοτικών Παιδικών και Βρεφονηπιακών Σταθμών» (Β' 4249). 

Σύμφωνα με το άρθρο 13 του ανωτέρω Πρότυπου Κανονισμού, στους σταθμούς απασχολείται παιδαγωγικό προσωπικό, βοηθοί παιδαγωγού, κοινωνικοί λειτουργοί, μάγειρες, βοηθοί μαγείρων, τραπεζοκόμοι, προσωπικό καθαριότητας - βοηθητικών εργασιών, παιδίατροι, ψυχολόγοι, διατροφολόγοι, νοσηλευτές και οδηγοί, αναλόγως των υπηρεσιακών αναγκών κάθε σταθμού. Ενδεικτικά, αναφέρεται ότι οι θέσεις του παιδαγωγικού προσωπικού θα συσταθούν στους κλάδους / ειδικότητες ΠΕ / ΤΕ Παιδαγωγών Πρώιμης Παιδικής Ηλικίας, οι θέσεις βοηθών παιδαγωγού στον κλάδο / ειδικότητα ΔΕ Βοηθών Βρεφονηπιοκόμων, οι θέσεις μαγείρων στον κλάδο / ειδικότητα ΔΕ Προσωπικό Εστίασης, / ΔΕ Μαγείρων, οι θέσεις τραπεζοκόμων στον κλάδο / ειδικότητα ΥΕ Προσωπικού Εστίασης / ΥΕ Τραπεζοκόμων, οι θέσεις βοηθών μαγείρων στον κλάδο / ειδικότητα ΥΕΠροσωπικού Εστίασης / ΥΕ Προσωπικού Μαγειρείων, οι θέσεις του προσωπικού καθαριότητας - βοηθητικών εργασιών στον κλάδο / ειδικότητα ΥΕ Προσωπικό Καθαριότητας Εσωτερικών Χώρων κ.ο.κ., κατά τα προβλεπόμενα στο π.δ. 85/2022 (Α΄232). 

Ο αριθμός των συστηνόμενων οργανικών θέσεων καθορίζεται σύμφωνα με την πλήρη δυναμικότητα των παιδικών, βρεφικών και βρεφονηπιακών σταθμών του οικείου φορέα (παρ. 2 του άρθρου 759 Κ.Τ.Α.). 

Υπογραμμίζεται ότι προϋπόθεση διορισμού στις συστηνόμενες οργανικές θέσεις ορίζεται η κατοχή εμπειρίας τουλάχιστον είκοσι τεσσάρων (24) μηνών στο αντικείμενο κάθε θέσης, ανά κατηγορία, κλάδο και ειδικότητα, σε δημόσιους ή ιδιωτικούς βρεφικούς, παιδικούς ή βρεφονηπιακούς σταθμούς (παρ.1 του άρθρου 759 Κ.Τ.Α.). 

Σύμφωνα, δε, με τις διατάξεις της παρ. 5 του άρθρου 763 Κ.Τ.Α., περί διαδικασίας επιλογής, οι υποψήφιοι εγγεγραμμένοι στον κατάλογο της παρ. 2 του άρθρου 760 Κ.Τ.Α., οι οποίοι δεν διαθέτουν εμπειρία στο αντικείμενο της θέσης, δεν δύνανται να διοριστούν ως τακτικό προσωπικό για θέσεις για τις οποίες η εμπειρία είναι απαραίτητο προσόν, πριν συμπληρώσουν τον ελάχιστο χρόνο εμπειρίας, που προβλέπεται από τον Οργανισμό Εσωτερικής Υπηρεσίας / Εσωτερικό Κανονισμό Υπηρεσιών για κάθε θέση. 

Επομένως, στην απόφαση σύστασης των θέσεων, θα πρέπει να τίθεται ρητώς η ανωτέρω εμπειρία, ως απαραίτητο προσόν διορισμού για κάθε θέση. 

Α1. Σύσταση επιπλέον οργανικών θέσεων διοικητικού προσωπικού του άρθρο 768 Κ.Τ.Α. Πέραν των ανωτέρω αναφερομένων οργανικών θέσεων, με το άρθρο 768 Κ.Τ.Α. παρέχεται στους φορείς η δυνατότητα σύστασης επιπλέον θέσεων τακτικού προσωπικού κατηγορίας ΠΕ, ΤΕ ή ΔΕ, κλάδου Διοικητικού/Οικονομικού και ειδικότητας Διοικητικού, σε οποιαδήποτε υπηρεσιακή τους μονάδα, με τη διαδικασία του άρθρου 759 Κ.Τ.Α. Οι επιπλέον αυτές θέσεις θα συσταθούν σε αριθμό ίσο με τον αριθμό του προσωπικού που, κατά την έναρξη ισχύος του νόμου, ήτοι στις 29-6-2026 απασχολείται σε παιδικούς, βρεφικούς και βρεφονηπιακούς σταθμούς των φορέων, με σχέση εργασίας ιδιωτικού δικαίου ορισμένου χρόνου, σε κλάδους και ειδικότητες πέραν των προβλεπόμενων στον Πρότυπο Κανονισμό. 

Η σύσταση των θέσεων πραγματοποιείται, ανά κατηγορία εκπαίδευσης του ανωτέρω απασχολούμενου προσωπικού Ιδιωτικού Δικαίου Ορισμένου Χρόνου (Ι.Δ.Ο.Χ.), στους κλάδους και τις ειδικότητες που προβλέπονται στο π.δ. 85/2022, ήτοι στους κλάδους ΠΕ Διοικητικού -Οικονομικού / ΠΕ Διοικητικού - Οικονομικού, ΤΕ Διοικητικού - Λογιστικού / ΤΕ Διοικητικού -Λογιστικού ή ΔΕ Διοικητικού - Λογιστικού / ΔΕ Διοικητικού - Λογιστικού, κατά περίπτωση, ανεξαρτήτως του κλάδου / ειδικότητας με την οποία απασχολείται το προσωπικό με σχέση εργασίας ΙΔΟΧ. 

Επισημαίνεται ότι για την κάλυψη των θέσεων αυτών, δεν προβλέπεται από τις διατάξεις του άρθρου 768 Κ.Τ.Α. ως προϋπόθεση διορισμού η εμπειρία στο αντικείμενο της θέσης. 

Β. Διαδικασία τροποποίησης των Οργανισμών / Επόμενα Βήματα

1. Η τροποποίηση του Ο.Ε.Υ. και η σύσταση του συνόλου των οργανικών θέσεων των άρθρων 759 και 768 του Κ.Τ.Α. ακολουθεί τη διαδικασία του άρθρου 10 του Κώδικα Κατάστασης Δημοτικών και Κοινοτικών Υπαλλήλων (ν. 3584/2007), με εξαίρεση από την εφαρμογή των διατάξεων της παρ. 3 και του δευτέρου εδαφίου της παρ. 5 του ίδιου άρθρου. 

Ειδικότερα: α) δεν απαιτείται η σύνδεση του μισθολογικού κόστους των νέων θέσεων με τα τακτικά έσοδα του οικείου Ο.Τ.Α., β) επιτρέπεται η τροποποίηση του Ο.Ε.Υ. κατά το τελευταίο εξάμηνο της δημοτικής περιόδου, και γ) δεν απαιτείται διατύπωση γνώμης του οικείου Υπηρεσιακού Συμβουλίου.

 Όσον αφορά τη δαπάνη που προκαλείται από τη σύσταση των νέων τακτικών θέσεων του Οργανισμού Εσωτερικής Υπηρεσίας, θα πρέπει στην τροποποίηση να μνημονευθεί το ανώτατο εκτιμώμενο ύψος αυτής και η πρόβλεψη ότι θα καλυφθεί σύμφωνα με το άρθρο 378 του ν.5314/2026 (Κώδικας Τοπικής Αυτοδιοίκησης, Κ.Τ.Α. Α' 103) από το προϋπολογισμό του έτους 2027 με πιστώσεις που θα εγγραφούν στη νέα Υπηρεσία Χ75, σύμφωνα με την υπ' αριθμ. 38667/10.7.2026 απόφαση των Υπουργών Εθνικής Οικονομίας και Οικονομικών και Εσωτερικών "Παροχή οδηγιών για την κατάρτιση του προϋπολογισμού των Δήμων και των Νομικών Προσώπων αυτών, οικονομικού έτους 2027" (Β΄4202) 

2. Μετά την έγκριση από το Δημοτικό Συμβούλιο, η σχετική απόφαση τροποποίησης του Ο.Ε.Υ. για τη σύσταση του συνόλου των οργανικών θέσεων των άρθρων 759 και 768 του Κ.Τ.Α. υποβάλλεται προς έγκριση στην οικεία Αποκεντρωμένη Διοίκηση Αττικής, έως τις 30 Σεπτεμβρίου 2026. 

3. Ο Γραμματέας της Αποκεντρωμένης Διοίκησης εγκρίνει την τροποποίηση εντός αποκλειστικής προθεσμίας ενός (1) μηνός από την υποβολή της, με πράξη του δημοσιευόμενη στην Εφημερίδα της Κυβερνήσεως. 

4. Μετά τη δημοσίευση της εγκριτικής πράξης τροποποίησης του Ο.Ε.Υ. /Εσωτερικού Κανονισμού Υπηρεσιών στην Εφημερίδα της Κυβερνήσεως, ο Δήμος υποχρεούνται να προβεί στην άμεση επικαιροποίηση του ψηφιακού οργανογράμματός του στο οικείο πληροφοριακό σύστημα του Δημοσίου, αποτυπώνοντας πλήρως και με ακρίβεια τις συσταθείσες θέσεις ανά κατηγορία, κλάδο και ειδικότητα, στις οικείες οργανικές μονάδες. Η επικαιροποίηση των ψηφιακών οργανογραμμάτων λαμβάνεται υποχρεωτικά υπόψη κατά την υποβολή και επεξεργασία των αιτημάτων προγραμματισμού προσλήψεων, σύμφωνα με τα προβλεπόμενα στο άρθρο 762, προκειμένου να διασφαλιστεί η ορθή και επικαιροποιημένη απεικόνιση της οργανωτικής δομής κάθε φορέα. 

5. Διαδικασία προγραμματισμού προσλήψεων για την κάλυψη των οργανικών θέσεων των παιδικών, βρεφικών και βρεφονηπιακών σταθμών του άρθρου 759 Κ.Τ.Α. και έκδοση απόφασης του Υπουργού Εσωτερικών (άρθρο 762 Κ.Τ.Α.)
Σύμφωνα με τις διατάξεις της παρ. 1 του άρθρου 760 Κ.Τ.Α., οι κενές θέσεις του άρθρου 759 καλύπτονται με σειρά προτεραιότητας, μέσω Α.Σ.Ε.Π., κατά παρέκκλιση του άρθρου 51 του ν. 4622/2019 (Α’ 133) περί ετήσιου προγραμματισμού προσλήψεων και του άρθρου 28 του ν. 4765/2021 (Α’ 6), περί επιλογής προσωπικού με σειρά προτεραιότητας (άρθρο 760 παρ. 1 του Κ.Τ.Α.).

Για τον προγραμματισμό των προσλήψεων τηρείται η κάτωθι περιγραφόμενη διαδικασία: Μετά την ολοκλήρωση της επικαιροποίησης του ψηφιακού οργανογράμματος, ο Δήμος υποβάλλει τα αιτήματά του για την κάλυψη των θέσεων προς την οικεία Αποκεντρωμένη Διοίκηση, κατά το πρώτο τρίμηνο κάθε έτους. Κατά την πρώτη εφαρμογή του νόμου, ως προθεσμία υποβολής των αιτημάτων ορίζεται η 30ή Νοεμβρίου 2026 (περ. γ του άρθρου 767 Κ.Τ.Α.). Τα αιτήματα συνοδεύονται υποχρεωτικά από: α) απόφαση της οικείας Δημοτικής Επιτροπής ή του οικείου Διοικητικού Συμβουλίου για την πρόσληψη του προσωπικού, στην οποία θα καταγράφονται σε πίνακα, οι θέσεις κατά κατηγορία, κλάδο και ειδικότητα, με τον κωδικό ψηφιακού οργανογράμματος, καθώς και β) βεβαίωση δυνατότητας κάλυψης της προκαλούμενης μισθολογικής δαπάνης. 

Στη συνέχεια, τα αιτήματα διαβιβάζονται στο Υπουργείο Εσωτερικών μέσω της Αποκεντρωμένης Διοίκησης, κατόπιν ελέγχου της πληρότητας αυτών, προκειμένου να εκδοθεί η απόφαση του Υπουργού Εσωτερικών για την εκκίνηση των διαδικασιών διορισμού ή πρόσληψης προσωπικού, κατά περίπτωση, η οποία κοινοποιείται αμελλητί στο ΑΣΕΠ και στον Δήμο. 

Η ανωτέρω υπουργική απόφαση περιλαμβάνει τους φορείς, τις θέσεις ανά κατηγορία, κλάδο και ειδικότητα, καθώς και τη σχέση εργασίας των θέσεων που θα προκηρυχθούν από το Α.Σ.Ε.Π.. 

Η κάλυψη των συσταθεισών θέσεων πραγματοποιείται από το Α.Σ.Ε.Π., με σειρά προτεραιότητας μέσω ηλεκτρονικού καταλόγου, σύμφωνα με τα άρθρα 760–763 του ίδιου νόμου.

Β1. Το γεγονός ότι οι συγκεκριμένοι εργαζόμενοι καλύπτουν πάγιες και διαρκείς ανάγκες για την εύρυθμη λειτουργία των δομών 

Οι αποφάσεις περί τροποποίησης των ΟΕΥ για τη σύσταση του συνόλου των οργανικών θέσεων των άρθρων 759 και 768 του Κ.Τ.Α. θα πρέπει να έχουν υποβληθεί προς έγκριση στην οικεία Αποκεντρωμένη Διοίκηση έως την 30ή Σεπτεμβρίου 2026. 

Ο Γραμματέας της οικείας Αποκεντρωμένης Διοίκησης εγκρίνει τις αποφάσεις περί τροποποίησης των ΟΕΥ, εντός ενός (1) μηνός από την υποβολή τους, με πράξη του, η οποία δημοσιεύεται στην Εφημερίδα της Κυβερνήσεως. 

Εφιστάται η προσοχή των φορέων ώστε η τροποποίηση των ΟΕΥ να αφορά αποκλειστικά τη σύσταση των θέσεων των άρθρων 759 και 768 του Κ.Τ.Α., καθώς δεν δύναται να συνδυαστεί με οποιαδήποτε άλλη οργανωτική μεταβολή των υπηρεσιών, λόγω των ειδικών ρυθμίσεων που προβλέπονται περί εξαιρέσεων από την πάγια διαδικασία. 

Ο αριθμός και το είδος των οργανικών θέσεων συνδέονται άμεσα με τη πλήρη δυναμικότητα (τον αριθμό των βρεφών και νηπίων που δύνανται να φιλοξενηθούντων παιδικών σταθμών του δήμου μας. 

Στο Δήμο Λευκάδας λειτουργούν οι παρακάτω Παιδικοί, Βρεφικοί και Βρεφονηπιακοί Σταθμοί : 

1. Δημοτικός Βρεφικός Σταθμός Λευκάδας, με την υπ’ αρ. 6437/20.3.2025 Αναθεώρηση Άδειας ίδρυσης και Λειτουργίας (ΑΔΑ: ΨΓΦΓΩΛΙ-61Π) με δυναμικότητα : 20  βρέφη. 

2. Δημοτικός Βρεφονηπιακός Σταθμός Λευκάδας, με την υπ’ αρ. 6440/20.3.2025 Άδειας ίδρυσης και Λειτουργίας (ΑΔΑ: ΨΜΖΗΩΛΙ-ΕΧ6) με δυναμικότητα : 25 νήπια και 13 βρέφη. 

3. 1ος Δημοτικός Παιδικός Σταθμός Λευκάδας με την υπ’ αρ. 6480/20.3.2025 Άδεια ίδρυσης και Λειτουργίας (ΑΔΑ:ΡΛΡΡΩΛΙ-ΙΑΘ) με δυναμικότητα : 75 νήπια 

4. 2οςΔημοτικός Παιδικός Σταθμός Λευκάδας, με την υπ’ αρ. 6448/20.3.2025 Αναθεώρηση Άδειας ίδρυσης και Λειτουργίας (ΑΔΑ: ΡΛΧ8ΩΛΙ-ΛΗΗ) με δυναμικότητα : 30 νήπια. 

5. Δημοτικός Παιδικός Σταθμός Καρυάς, με την υπ’ αρ. 6442/20.3.2025 Άδειας ίδρυσης και Λειτουργίας (ΑΔΑ:ΨΨΥ2ΩΛΙ-ΤΤ4) με δυναμικότητα : 25 νήπια 

6. Δημοτικός Παιδικός Σταθμός Βλυχού, με την υπ’ αρ. 6447/20.3.2026 Άδειας ίδρυσης και Λειτουργίας (ΑΔΑ:ΡΓΙΒΩΛΙ-ΕΟΥ) με δυναμικότητα : 50 νήπια 
Στους ανωτέρω Δημοτικούς σταθμούς, υπηρετεί το κάτωθι προσωπικό: 

 ΥΦΙΣΤΑΜΕΝΕΣ ΘΕΣΕΙΣ

ΤΑΚΤΙΚΟ  ΠΡΟΣΩΠΙΚΟ – ΠΡΟΣΩΠΙΚΟ ΙΔΑΧ – ΠΡΟΣΩΠΙΚΟ ΙΔΟΧ (ΜΕΣΩ ΕΣΠΑ)

	ΚΑΤΗΓΟΡΙΑ /ΚΛΑΔΟΣ/ΕΙΔΙΚΟΤΗΤΑ
	ΥΦΙΣΤΑΜΕΝΕΣ ΘΕΣΕΙΣ

	ΠΕ ΝΗΠΙΑΓΩΓΩΝ
	2 ΜΟΝΙΜΟΙ  4 ΙΔΑΧ  3 ΙΔΟΧ 

	ΤΕ ΠΑΙΔΑΓΩΓΩΝ ΠΡΩΙΜΗΣ ΠΑΙΔΙΚΗΣ ΗΛΙΚΙΑΣ
	9 ΙΔΟΧ

	ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ
	1 ΙΔΟΧ

	ΔΕ ΒΟΗΘΩΝ ΒΡΕΦΟΝΗΠΙΟΚΟΜΩΝ
	1 ΜΟΝΙΜΗ   1 ΙΔΑΧ 7 ΙΔΟΧ

	ΔΕ ΠΡΟΣΩΠΙΚΟ ΕΣΤΙΑΣΗΣ/ΔΕ ΜΑΓΕΙΡΩΝ
	1 ΙΔΑΧ 5 ΙΔΟΧ

	ΥΕ ΠΡΟΣΩΠΙΚΟ ΚΑΘΑΡΙΟΤΗΤΑΣ ΕΣΩΤΕΡΙΚΩΝ ΧΩΡΩΝ
	1 ΜΟΝΙΜΗ  4 ΙΔΟΧ 


Στο Δήμο Λευκάδας συντρέχουν τρείς (3) περιπτώσεις συμβασιούχων ΙΔΟΧ κλάδου / ειδικότητας ΠΕ Νηπιαγωγών, κατά συνέπεια συστήνονταιτρείς (3) θέσεις κλάδου/ειδικότητας ΠΕ Διοικητικού - Οικονομικού, χωρίς πρόβλεψη εμπειρίας στο αντικείμενο της θέσης, δεδομένου ότι το επιστημονικό πεδίο των Νηπιαγωγών αντιστοιχεί στα νηπιαγωγεία της Πρωτοβάθμιας Εκπαίδευσης, μετά την εφαρμογή της δίχρονης υποχρεωτικής φοίτησης, σύμφωνα με τις διατάξεις του άρθρου 33 παρ. 3 περ. γ του ν. 4521/2018 (Α’ 38). 

Επιπλέον, συντρέχει και μία (1) περίπτωση ΠΕ  Διοικητικού - Οικονομικού που υπηρετεί με σύμβαση ΙΔΟΧ .

Οι τέσσερις (4) ως άνω νέες θέσεις του κλάδου/ ειδικότητας ΠΕ Διοικητικού - Οικονομικού κρίνονται απαραίτητες για τη γραμματειακή, υποστήριξη του Αυτοτελούς Τμήματος Κοινωνικής Προστασίας, Παιδείας και Πολιτισμού, εξασφαλίζοντας την εύρυθμη λειτουργία των σταθμών και η πρόβλεψή τους είναι απόλυτα συμβατή με τη συνολική δυναμικότητα.

Με την υπ. αριθμ. 335/2026 (ΑΔΑ: ΡΗ9ΨΩΛΙ-ΓΧΧ) Απόφαση της Δημοτικής Επιτροπής του Δήμου Λευκάδας, εγκρίθηκε η πρόσληψη προσωπικού ιδιωτικού δικαίου ορισμένου χρόνου στα πλαίσια της υλοποίησης του προγράμματος « Προώθηση και υποστήριξη παιδιών για την ένταξή τους στην προσχολική εκπαίδευση καθώς και για την πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης 2026 – 2027» με κωδικό ΟΠΣ 60619 στο Πρόγραμμα «Ιόνια Νησιά 2021 – 2027» και πιο συγκεκριμένα για μία (1) θέση κλάδου/ειδικότητας ΔΕ Βοηθών Βρεφονηπιοκόμων

Με την υπ. αριθμ. 337/2026 (ΑΔΑ: Ψ24ΒΩΛΙ-Ψ0Υ) Απόφαση της Δημοτικής Επιτροπής του Δήμου Λευκάδας, εγκρίθηκε η πρόσληψη προσωπικού ιδιωτικού δικαίου ορισμένου χρόνου στα πλαίσια της υλοποίησης του προγράμματος « Προώθηση και υποστήριξη παιδιών για την ένταξή τους στην προσχολική εκπαίδευση καθώς και για την πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης 2026 – 2027» με κωδικό ΟΠΣ 60619 στο Πρόγραμμα «Ιόνια Νησιά 2021 – 2027» και πιο συγκεκριμένα για τις κάτωθι θέσεις ανά κλάδο/ειδικότητα:

	ΚΛΑΔΟΣ/ΕΙΔΙΚΟΤΗΤΑ
	ΑΡΙΘΜΟΣ ΑΤΟΜΩΝ

	ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ/ ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ
	1

	ΤΕ ΠΑΙΔΑΓΩΓΩΝ ΠΡΩΙΜΗΣ ΠΑΙΔΙΚΗΣ ΗΛΙΚΙΑΣ/ ΤΕ ΠΑΙΔΑΓΩΓΩΝ ΠΡΩΙΜΗΣ ΠΑΙΔΙΚΗΣ ΗΛΙΚΙΑΣ
	1

	ΔΕ ΒΟΗΘΩΝ ΒΡΕΦΟΝΗΠΙΟΚΟΜΩΝ/ ΔΕ ΒΟΗΘΩΝ ΒΡΕΦΟΝΗΠΙΟΚΟΜΩΝ
	4

	ΥΕ ΚΑΘΑΡΙΣΤΡΙΩΝ ΕΣΩΤΕΡΙΚΩΝ ΧΩΡΩΝ/ ΥΕ ΚΑΘΑΡΙΣΤΡΙΩΝ ΕΣΩΤΕΡΙΚΩΝ ΧΩΡΩΝ
	4


Η μία (1) ως άνω νέα θέση  του κλάδου/ ειδικότητας ΤΕ Διοικητικού - Λογιστικού κρίνεται απαραίτητη για τη γραμματειακή, υποστήριξη του Αυτοτελούς Τμήματος Κοινωνικής Προστασίας, Παιδείας και Πολιτισμού, εξασφαλίζοντας την εύρυθμηλειτουργία των σταθμών και η πρόβλεψή τηςείναι απόλυτα συμβατή με τη συνολική δυναμικότητα.

Έχοντας υπόψη τα ανωτέρω καθώς και:

1.το υπ΄αριθμ. εσωτ. 2161/14.9.2026 έγγραφο της Δ/νσης Οικονομικών Υπηρεσιών περί δυνατότητας κάλυψης της δαπάνης σύμφωνα με το άρθρο 378 του ν.5314/2026 (Κώδικας Τοπικής Αυτοδιοίκησης, Κ.Τ.Α. Α' 103) από τον προϋπολογισμό του έτους 2027 με πιστώσεις που θα εγγραφούν στη νέα Υπηρεσία Χ75, σύμφωνα με την υπ' αριθμ. 38667/10.7.2026 απόφαση των Υπουργών Εθνικής Οικονομίας και Οικονομικών και Εσωτερικών "Παροχή οδηγιών για την κατάρτιση του προϋπολογισμού των Δήμων και των Νομικών Προσώπων αυτών, οικονομικού έτους 2027" (Β΄4202), 
2 τον Οργανισμό Εσωτερικής Υπηρεσίας (ΦΕΚ 732/τ.Β΄/13.3.2012)του Δήμου Λευκάδας, όπως τροποποιήθηκε και ισχύει

3. το υπ. αριθμ. πρωτεσωτ. 2120/9.9.2026 έγγραφο του τμήματος Ανθρώπινου Δυναμικού της Δ/νσης Διοικητικών Υπηρεσιών περί του υπηρετούντος προσωπικού στους παιδικούς, βρεφικούς και βρεφονηπιακούς σταθμούς του δήμου μας. 

4. Το αριθμ. πρωτ. εσωτ2108/8.9.2026 υπηρεσιακό σημείωμα του Αυτοτελούς Τμήματος Κοινωνικής Προστασίας, Παιδείας και Πολιτισμού, σύμφωνα με το οποίο προτείνουν τη σύσταση στον Ο.Ε.Υ. επτά (7) νέων θέσεων

5. Το ότι ο αριθμός των προτεινόμενων θέσεων καθορίστηκε βάσει της πλήρους δυναμικότητας των δημοτικών παιδικών, βρεφικών και βρεφονηπιακών σταθμών του Δήμου, σύμφωνα με την παρ. 2 του άρθρου 759 ν. 5314/2026, και αφού ελήφθη υπόψη το ήδη υπηρετούν τακτικό προσωπικό. 

Εισηγούμαστε

Την έγκριση από τη Δημοτική Επιτροπή της τροποποίησης του Οργανισμού Εσωτερικής Υπηρεσίας του Δήμου Λευκάδας (ΦΕΚ 732/τ.Β΄/2012)» για τη σύσταση οργανικών θέσεων τακτικού προσωπικού δυνάμει των διατάξεων των άρθρων 759-768 του ν. 5314/2026 «Κώδικας Τοπικής Αυτοδιοίκησης (Α΄103) στο πλαίσιο εφαρμογής του νέου πλαισίου προσλήψεων τακτικού προσωπικού των δημοτικών παιδικών, βρεφικών και βρεφονηπιακών σταθμών του δήμου Λευκάδας με την συμπλήρωση του άρθρου 29 «Οργανικές Θέσεις με Σχέση Εργασίας Δημοσίου Δικαίου» ως προς τις εξής θέσεις:

                                           ΥΦΙΣΤΑΜΕΝΕΣ ΘΕΣΕΙΣ

 ΤΑΚΤΙΚΟ  ΠΡΟΣΩΠΙΚΟ – ΠΡΟΣΩΠΙΚΟ ΙΔΑΧ – ΠΡΟΣΩΠΙΚΟ ΙΔΟΧ (ΜΕΣΩ ΕΣΠΑ)

	ΚΑΤΗΓΟΡΙΑ /ΚΛΑΔΟΣ/ΕΙΔΙΚΟΤΗΤΑ
	ΥΦΙΣΤΑΜΕΝΕΣ ΘΕΣΕΙΣ

	ΠΕ ΝΗΠΙΑΓΩΓΩΝ
	2 ΜΟΝΙΜΟΙ 4 ΙΔΑΧ 3 ΙΔΟΧ 

	ΤΕ ΠΑΙΔΑΓΩΓΩΝ ΠΡΩΙΜΗΣ ΠΑΙΔΙΚΗΣ ΗΛΙΚΙΑΣ
	9 ΙΔΟΧ

	ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ
	1 ΙΔΟΧ

	ΔΕ ΒΟΗΘΩΝ ΒΡΕΦΟΝΗΠΙΟΚΟΜΩΝ
	1 ΜΟΝΙΜΗ  1 ΙΔΑΧ 7 ΙΔΟΧ

	ΔΕ ΠΡΟΣΩΠΙΚΟ ΕΣΤΙΑΣΗΣ/ΔΕ ΜΑΓΕΙΡΩΝ
	1 ΙΔΑΧ 5 ΙΔΟΧ

	ΥΕ ΠΡΟΣΩΠΙΚΟ ΚΑΘΑΡΙΟΤΗΤΑΣ ΕΣΩΤΕΡΙΚΩΝ ΧΩΡΩΝ
	1 ΜΟΝΙΜΗ   4 ΙΔΟΧ 


ΠΡΟΤΕΙΝΟΜΕΝΕΣ ΝΕΕΣ ΟΡΓΑΝΙΚΕΣ ΘΕΣΕΙΣ

Προκειμένου να καλυφθούν οι πάγιες και διαρκείς ανάγκες των δομών προσχολικής αγωγής του Δήμου Λευκάδας, εισηγούμαστε την τροποποίηση του ισχύοντος Ο.Ε.Υ. του Δήμου μας με τη σύσταση των κάτωθι επιπλέον μόνιμων οργανικών θέσεων:

	ΚΑΤΗΓΟΡΙΑ /ΚΛΑΔΟΣ/ ΕΙΔΙΚΟΤΗΤΑ
	ΝΕΕΣ ΠΡΟΤΕΙΝΟΜΕΝΕΣ ΘΕΣΕΙΣ 

(Εγκύκλιος 43691/2026) Άρθρο 759 του Ν. 5314/2026 (Κ.Τ.Α.)
	ΠΡΟΣΟΝΤΑ ΔΙΟΡΙΣΜΟΥ

	ΠΕ ΠΑΙΔΑΓΩΓΩΝ ΠΡΩΙΜΗΣ ΠΑΙΔΙΚΗΣ ΗΛΙΚΙΑΣ
	3
	Τα προσόντα τα οποία αναφέρονται στο Π.Δ. 85/22 και 

αποδεδειγμένη εμπειρία τουλάχιστον 24 μηνών στο αντικείμενο της θέσης σε δημόσιους ή ιδιωτικούς παιδικούς, βρεφικούς ή βρεφονηπιακούς σταθμούς

	ΤΕ ΠΑΙΔΑΓΩΓΩΝ ΠΡΩΙΜΗΣ ΠΑΙΔΙΚΗΣ ΗΛΙΚΙΑΣ
	11
	Τα προσόντα τα οποία αναφέρονται στο Π.Δ. 85/22 και 

αποδεδειγμένη εμπειρία τουλάχιστον 24 μηνών στο αντικείμενο της θέσης σε δημόσιους ή ιδιωτικούς παιδικούς, βρεφικούς ή βρεφονηπιακούς σταθμούς

	ΔΕ ΒΟΗΘΩΝ ΒΡΕΦΟΝΗΠΙΟΚΟΜΩΝ
	13
	Τα προσόντα τα οποία αναφέρονται στο Π.Δ. 85/22 και 

αποδεδειγμένη εμπειρία τουλάχιστον 24 μηνών στο αντικείμενο της θέσης σε δημόσιους ή ιδιωτικούς παιδικούς, βρεφικούς ή βρεφονηπιακούς σταθμούς

	ΔΕ ΠΡΟΣΩΠΙΚΟ ΕΣΤΙΑΣΗΣ/ΔΕ ΜΑΓΕΙΡΩΝ
	6
	Τα προσόντα τα οποία αναφέρονται στο Π.Δ. 85/22 και 

αποδεδειγμένη εμπειρία τουλάχιστον 24 μηνών στο αντικείμενο της θέσης σε δημόσιους ή ιδιωτικούς παιδικούς, βρεφικούς ή βρεφονηπιακούς σταθμούς

	ΥΕ ΠΡΟΣΩΠΙΚΟ ΚΑΘΑΡΙΟΤΗΤΑΣ ΕΣΩΤΕΡΙΚΩΝ ΧΩΡΩΝ
	10
	Τα προσόντα τα οποία αναφέρονται στο Π.Δ. 85/22 και 

αποδεδειγμένη εμπειρία τουλάχιστον 24 μηνών στο αντικείμενο της θέσης σε δημόσιους ή ιδιωτικούς παιδικούς, βρεφικούς ή βρεφονηπιακούς σταθμούς


	ΚΑΤΗΓΟΡΙΑ/ΚΛΑΔΟΣ/ΕΙΔΙΚΟΤΗΤΑ
	ΝΕΕΣ ΠΡΟΤΕΙΝΟΜΕΝΕΣ ΘΕΣΕΙΣ (Εγκύκλιος 43691/2026), επιπλέον θέσεις σύμφωνα με το άρθρο 768 του Ν. 5314/26  (Κ.Τ.Α.)
	ΠΡΟΣΟΝΤΑ ΔΙΟΡΙΣΜΟΥ

	ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ
	4
	Τα προσόντα τα οποία αναφέρονται στο Π.Δ. 85/22

	ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ
	1
	Τα προσόντα τα οποία αναφέρονται στο Π.Δ. 85/22


Οι πέντε (5) ως άνω θέσεις κλάδου/ειδικότητας ΠΕ Διοικητικού Οικονομικού και ΤΕ Διοικητικού Λογιστικού, κρίνονται απαραίτητες για τη γραμματειακή και διοικητική υποστήριξη του Αυτοτελούς τμήματος Κοινωνικής Προστασίας, Παιδείας και Πολιτισμού.

ΟΙΚΟΝΟΜΙΚΑ ΣΤΟΙΧΕΙΑ & ΚΑΛΥΨΗ ΔΑΠΑΝΗΣ 
Σύμφωνα με το υπ΄αριθμ. εσωτ. 2161/14.9.2026 έγγραφο της Δ/νσης Οικονομικών Υπηρεσιών, από τις διατάξεις της παρούσας απόφασης προκαλείται ετήσια μισθολογική δαπάνη, η οποία εκτιμάται στο ανώτατο ύψος των768.722,26€
Σύμφωνα με το άρθρο 378 του ν. 5314/2026 και τις ρητές οδηγίες της Εγκυκλίου 43691/2026: 

Η δαπάνη που προκαλείται από τη σύσταση των νέων τακτικών θέσεων του Οργανισμού Εσωτερικής Υπηρεσίας, της οποίας το ανώτατο εκτιμώμενο ύψος αυτής ανέρχεται στις 768.722,26 €θα καλυφθεί σύμφωνα με το άρθρο 378 του ν.5314/2026 (Κώδικας Τοπικής Αυτοδιοίκησης, Κ.Τ.Α. Α' 103) από το προϋπολογισμό του έτους 2027 με πιστώσεις που θα εγγραφούν στη νέα Υπηρεσία Χ75, σύμφωνα με την υπ' αριθμ. 38667/10.7.2026 απόφαση των Υπουργών Εθνικής Οικονομίας και Οικονομικών και Εσωτερικών "Παροχή οδηγιών για την κατάρτιση του προϋπολογισμού των Δήμων και των Νομικών Προσώπων αυτών, οικονομικού έτους 2027" (Β΄4202). 

Η ως άνω δαπάνη αναλύεται ανά κατηγορία (εισαγωγικά κλιμάκια ΜΚ 1, συμπεριλαμβανομένων των εργοδοτικών εισφορών), ως εξής:

• Κατηγορία ΠΕ, Κλάδος/ειδικότητα ΠΕ Διοικητικού - Οικονομικού: 18.005,44€ 

(14.784,00 +3.221,44 εισφορές = 18.005,44 €) /έτος / 1 θέση

• Κατηγορία ΠΕ, Κλάδος/ειδικότητα ΠΕ Παιδαγωγών Πρώιμης Παιδικής Ηλικίας: 18.005,44€ 

 (14.784,00 +3.221,44 εισφορές = 18.005,44 €) /έτος / 1 θέση

• Κατηγορία ΤΕ, Κλάδος/ειδικότητα ΤΕ Διοικητικού Λογιστικού: 17.201,62€

 (14.124,00 €+3.077,62 € εισφορές=17.201,62 €)/ έτος / 1 θέση

· Κατηγορία ΤΕ, Κλάδος/ειδικότητα ΤΕ Παιδαγωγών Πρώιμης Παιδικής Ηλικίας: 17.201,62€
 (14.124,00 €+3.077,62 € εισφορές=17.201,62 €)/ έτος / 1 θέση

• Κατηγορία ΔΕ, Κλάδος/ειδικότητα ΔΕ Βοηθών Βρεφονηπιοκόμων: 14.585,57€

(11.976,00 €+2.609,57 € εισφορές=14.585,57€)/ έτος / 1 θέση

• Κατηγορία ΔΕ, Κλάδος ΔΕ Προσωπικού Εστίασης, ειδικότητα ΔΕ Μαγείρων: 14.585,57€

(11.976,00 €+2.609,57 € εισφορές=14.585,57€)/ έτος / 1 θέση

• Κατηγορία ΥΕ, Κλάδος/ειδικότητα Προσωπικού Καθαριότητας Εσωτερικών Χώρων: 15.913,90€

 (11.040, 00 € βασικός +1.800,00€ ανθυγιεινό +3.073,90€ εισφορές =15.913,90 €)/ έτος/1 θέση 

	Κατηγορία / Κλάδος / Ειδικότητα
	Νέες Προτεινόμενες Θέσεις (Εγκύκλιος

43691/2026), άρθρο 759 του Κ.Τ.Α.

	ΠΕ Παιδαγωγών Πρώιμης Παιδικής Ηλικίας
	3 Χ 18.005,44= 54.016,30€

	ΤΕ Παιδαγωγών Πρώιμης Παιδικής Ηλικίας
	11 Χ 17.201,62= 189.217,82€

	ΔΕ Βοηθών Βρεφονηπιοκόμων
	13 Χ 14.585,57= 189.612,42€

	ΔΕ Προσωπικού Εστίασης, ειδικότητα ΔΕ Μαγείρων
	6 Χ 14.585,57= 87.513,42€

	ΥΕ Προσωπικού Καθαριότητας Εσωτερικών Χώρων
	10 Χ 15.913,90= 159.138,96€

	ΣΥΝΟΛΟ ΝΕΩΝ ΘΕΣΕΩΝ (άρθρο 759 του Κ.Τ.Α.) 


	43 ΘΕΣΕΙΣ

ΣΥΝΟΛΙΚΑ ΕΤΗΣΙΩΣ 679.498,91€


	Κατηγορία / Κλάδος / Ειδικότητα


	Νέες Προτεινόμενες Θέσεις (Εγκύκλιος

43691/2026), επιπλέον θέσεις σύμφωνα με το

άρθρο 768 του Κ.Τ.Α.

	ΠΕ Διοικητικού – Οικονομικού
	4 Χ 18.005,44= 72.021,73€

	ΤΕ Διοικητικού – Λογιστικού
	1 Χ 17.201,62= 17.201,62€

	ΣΥΝΟΛΟ ΝΕΩΝ ΘΕΣΕΩΝ (άρθρο 768 του Κ.Τ.Α.)


	5 ΘΕΣΕΙΣ

ΣΥΝΟΛΙΚΑ ΕΤΗΣΙΩΣ 89.223,35€


ΣΥΝΟΛΙΚΟ ΠΟΣΟ 768.722,26€  ……»

Έχοντας υπόψη:

          1.  Τις δ/ξεις του άρθρου 128 του Ν. 5331/2026 (ΦΕΚ 142 Α΄/18.9.2026) «Αναμόρφωση της βαθμολογικής διάρθρωσης, του συστήματος βαθμολογικών προαγωγών και του συστήματος επιλογής προϊσταμένων οργανικών μονάδων του δημόσιου τομέα, αναδιοργάνωση και εκσυγχρονισμός του νομικού προσώπου δημοσίου δικαίου με την επωνυμία «Εθνικό Κέντρο Δημόσιας Διοίκησης και Αυτοδιοίκησης», λοιπές διατάξεις του Υπουργείου Εσωτερικών και άλλες επείγουσες ρυθμίσεις, σύμφωνα με τις οποίες « στο άρθρο 768 του Κώδικα Τοπικής Αυτοδιοίκησης, περί τελικών διατάξεων, προστίθεται παρ. 5 ως εξής:

Κατά την αληθή έννοια της παρ. 2 του άρθρου 766, περί εξουσιοδοτικών διατάξεων, και του π.δ. 49/2026 (Α'131), ως μοριοδοτούμενο κριτήριο στο πλαίσιο της Δράσης «Προώθηση και υποστήριξη παιδιών για την ένταξή τους στην προσχολική εκπαίδευση, καθώς και για την πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης», η οποία διαδέχθηκε τη δράση «Εναρμόνιση Οικογενειακής και Επαγγελματικής Ζωής», δυνάμει του άρθρου 104 του ν. 4941/2022 (Α'113), περί πρόσβασης παιδιών προσχολικής ηλικίας, βρεφών και νηπίων, σε υπηρεσίες προσχολικής αγωγής και φροντίδας, πρόσβασης παιδιών, εφήβων και ατόμων με αναπηρία σε υπηρεσίες δημιουργικής απασχόλησης, νοείται και η απασχόληση στο πρόγραμμα «Εναρμόνιση Οικογενειακής και Επαγγελματικής Ζωής».


2.  Την υπ. αριθμ. 55300/6.10.2026 (ΑΔΑ: Ρ5Η346ΜΤΛ6-ΓΟΣ)εγκύκλιο του ΥΠ.ΕΣ. περί «Παροχή οδηγιών για την εφαρμογή του νέου πλαισίου προσλήψεων τακτικού προσωπικού των δημοτικών παιδικών, βρεφικών και βρεφονηπιακών σταθμών, η οποία μεταξύ άλλων αναφέρει ότι η υποβολή αποφάσεων τροποποίησης των ΟΕΥ προς έγκριση στις οικείες Αποκεντρωμένες Διοικήσεις παρατείνεται ως 15 Οκτωβρίου 2026.

3.  τις δ/ξεις του Π.Δ. 49/2026 (ΦΕΚ Α' 131/24-8-2026) σχετικά με τον καθορισμό των κριτηρίων κατάταξης για τον διορισμό υπαλλήλων ή την πρόσληψη τακτικού προσωπικού σε δημοτικούς παιδικούς, βρεφικούς και βρεφονηπιακούς σταθμούς, συμπληρώνουμε τον κάτωθι πίνακα, ως ακολούθως:

	ΚΑΤΗΓΟΡΙΑ/ΚΛΑΔΟΣ/ΕΙΔΙΚΟΤΗΤΑ
	ΝΕΕΣ ΠΡΟΤΕΙΝΟΜΕΝΕΣ ΘΕΣΕΙΣ (Εγκύκλιος 43691/2026), επιπλέον θέσεις σύμφωνα με το άρθρο 768 του Ν. 5314/26  (Κ.Τ.Α.)
	ΠΡΟΣΟΝΤΑ ΔΙΟΡΙΣΜΟΥ

	ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ
	4
	Τα προσόντα τα οποία αναφέρονται στο Π.Δ. 85/22και 

αποδεδειγμένη εμπειρία τουλάχιστον 24 μηνών στο αντικείμενο της θέσης σε δημόσιους ή ιδιωτικούς

 παιδικούς,βρεφικούς ή βρεφονηπιακούς σταθμούς



	ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ
	1
	Τα προσόντα τα οποία αναφέρονται στο Π.Δ. 85/22 και 

αποδεδειγμένη εμπειρία τουλάχιστον 24 μηνών στο αντικείμενο της θέσης σε δημόσιους ή ιδιωτικούς παιδικούς, βρεφικούς ή βρεφονηπιακούς σταθμούς


Δηλαδή προστέθηκε στην αριθμ. 366/26 Απόφαση της Δημοτικής Επιτροπής εμπειρίατουλάχιστον 24 μηνών στο αντικείμενο της θέσης σε δημόσιους ή ιδιωτικούς παιδικούς, βρεφικούς ή βρεφονηπιακούς σταθμούς για τις τέσσερις (4) θέσεις  ΠΕ Διοικητικού Λογιστικού και μίας (1) θέσης ΤΕ Διοικητικού Λογιστικού, ως μοριοδοτούμενο κριτήριο.

Κατόπιν των ανωτέρω 

Εισηγούμαστε 

Την έγκριση της άνω απόφασης της Δημοτικής Επιτροπής με την ανωτέρω προσθήκη, για την Τροποποίηση του Οργανισμού Εσωτερικής Υπηρεσίας (Ο.Ε.Υ.) του Δήμου Λευκάδας  (ΦΕΚ 732/τ.Β΄/13.3.2012) για τη σύσταση οργανικών Θέσεων τακτικού προσωπικού στους δημοτικούς Παιδικούς, Βρεφικούς και Βρεφονηπιακούς Σταθμούς, κατ΄ εφαρμογή των άρθρων 759 – 768 του ν. 5314/2026 (ΦΕΚ 103 Α΄) «Κώδικας Τοπικής Αυτοδιοίκησης»

Θ. Η απόφαση να αναρτηθεί στο πρόγραμμα «Διαύγεια» και στην ιστοσελίδα του Δήμου Λευκάδας και να κοινοποιηθεί στα μέλη και στους φορείς που εκπροσωπούνται στην Επιτροπή.

                  Ακολούθησε ψηφοφορία κατά την οποία εικοσιδύο ΔΣ  ψήφισαν υπέρ.                                                 
Μετά τα ανωτέρω, το Δ.Σ. αφού έλαβε υπόψη του την εισήγηση

ΟΜΟΦΩΝΑ ΑΠΟΦΑΣΙΖΕΙ

Την έγκριση της άνω απόφασης της Δημοτικής Επιτροπής με την ανωτέρω προσθήκη, για την Τροποποίηση του Οργανισμού Εσωτερικής Υπηρεσίας (Ο.Ε.Υ.) του Δήμου Λευκάδας  (ΦΕΚ 732/τ.Β΄/13.3.2012) για τη σύσταση οργανικών Θέσεων τακτικού προσωπικού στους δημοτικούς Παιδικούς, Βρεφικούς και Βρεφονηπιακούς Σταθμούς, κατ΄ εφαρμογή των άρθρων 759 – 768 του ν. 5314/2026 (ΦΕΚ 103 Α΄) «Κώδικας Τοπικής Αυτοδιοίκησης»

                                                                                       Η απόφαση αυτή πήρε αρ. 181/2026.

                  
   Ο ΠΡΟΕΔΡΟΣ



           Τα παρόντα μέλη

       
      ΕΥΣΤΑΘΙΟΣ ΣΚΛΑΒΕΝΙΤΗΣ

